Ο **Τακαγιούκι Μοριμότο** (*Takayuki Morimoto*, ιαπωνικά: 森本 貴幸) (7 Μαΐου 1988) είναι Ιάπωνας ποδοσφαιριστής, ο οποίος αγωνίζεται ως επιθετικός για την Α.Ε.Π. Κοζάνης.

Ο Μοριμότο κατέχει το ρεκόρ για το νεότερο Ιάπωνα παίκτη που έκανε το επαγγελματικό του ντεμπούτο και το νεότερο σκόρερ στην ιστορία της J1 League.

Σταδιοδρομία σε συλλόγους
-------------------------

### Νεανική σταδιοδρομία

Γεννημένος στο Καβασάκι, ο Μοριμότο ξεκίνησε τη νεανική σταδιοδρομία του με την Τσουνταγιάμα ΦΚ το 1995, πριν μετακινηθεί στη Βέρντι Παίδων το 1998. Μετά από τρία χρόνια, προωθήθηκε στη Βέρντι Νέων το 2001 και παρέμεινε μέχρι το 2004, όταν πωλήθηκε στην Τόκιο Βέρντι.

### Τόκιο Βέρντι

Στις 13 Μαρτίου 2004, ο Μοριμότο έκανε το ντεμπούτο του στην J1 League για την Τόκιο Βέρντι εναντίον της Τζούμπιλο Ιβάτα σε ηλικία 15 ετών, 10 μηνών και 6 ημερών, ρεκόρ πρωταθλήματος για το ντεμπούτο νεότερου παίκτη. Σημείωσε το πρώτο του γκολ εναντίον της ΤΖΕΦ Γιουνάιτεντ Ιτσιχάρα στις 5 Μαΐου του ίδιου έτους, δύο ημέρες πριν από τα 16α γενέθλιά του, ένα άλλο ρεκόρ πρωταθλήματος για τον νεότερο σκόρερ. Έλαβε το βραβείο J.League Rookie της Χρονιάς για τη σεζόν 2004. Στις 23 Ιουλίου 2006, η Τόκιο Βέρντι ανακοίνωσε μια συμφωνία δανεισμού ενός έτους, στέλνοντας τον Μοριμότο στην Κατάνια της Σέριε Α.

### Κατάνια

Ο Μοριμότο έκανε το ντεμπούτο του στη Σέριε Α στις 28 Ιανουαρίου 2007, κατά τη διάρκεια ενός εκτός έδρας αγώνα εναντίον της Αταλάντα. Μπήκε στον αγώνα στο 83ο λεπτό και σημείωσε το γκολ της ισοφάρισης, το πρώτο του, μόλις πέντε λεπτά αργότερα. Στις 13 Μαρτίου 2007, επιβεβαιώθηκε από την Κατάνια ότι ο Μοριμότο είχε πάθει ρήξη προσθίου χιαστού συνδέσμου (ACL) στο αριστερό του γόνατο και θα έμενε εκτός αγωνιστικής δράσης για τουλάχιστον έξι μήνες, αποκλείοντας τον για το υπόλοιπο της σεζόν 2006-07. Παρά τον σοβαρό τραυματισμό, η Κατάνια αναγνώρισε τις πραγματικές δυνατότητές του και έκανε μόνιμη την μετακίνησή του Μοριμότο τον Ιούνιο του 2007. Στις 14 Δεκεμβρίου 2008, ο Μοριμότο υπέγραψε τριετή επέκταση συμβολαίου με την Κατάνια, με διάρκεια έως το 2011.

Ο Μοριμότο είχε μια δυναμική σεζόν για την Κατάνια το 2008–09, καθώς σημείωσε 10 γκολ σε 25 αγώνες πρωταθλήματος και Κυπέλλου, ενώ ταυτόχρονα έδωσε αρκετές ασίστ. Ο αστέρας της Βραζιλίας και της Μίλαν, Αλεξάντρε Πάτο, δήλωσε στην ιταλική αθλητική εφημερίδα *Corriere dello Sport* πως πιστεύει ότι ο Μοριμότο είναι ο καλύτερος νεαρός παίκτης της Σέριε Α και τον σύγκρινε με τον Βραζιλιάνο θρύλο Ρονάλντο.

Παρά το ταλέντο και όλες τις δυνατότητες, ο Μοριμότο δεν ανταποκρίθηκε ποτέ σε στις προσδοκίες όλων μετά από μια βελτίωση σε κάθε μία από τις τρεις πρώτες σεζόν του στη Σικελία. Κατά τη διάρκεια της σεζόν 2009-10, ο Μοριμότο σημείωσε επιπλέον πέντε γκολ, προσθέτοντας άλλα δύο κατά τη διάρκεια της σεζόν 2010-11. Οι επιδόσεις του συχνά επισκιάζονταν από τους Τζουζέπε Μασκάρα, Μάξι Λόπεζ, Χόρχε Μαρτίνες και Τζιόναθα Σπινέζι, ενώ η υπογραφή του διεθνούς Αργεντινού Γκονζάλο Μπεργκέσιο περιόρισε επίσης τις πιθανότητές του να αγωνίζεται. 

#### Νοβάρα (συνιδιοκτησία)

Στις 11 Ιουλίου 2011, η Κατάνια επιβεβαίωσε την πώληση του Μοριμότο στην πρόσφατα προβιβασμένη στη Σέριε Α, Νοβάρα, σε προσφορά συνιδιοκτησίας. Η σεζόν του Μοριμότο στιγματίστηκε από τραυματισμούς που περιόρισαν τον Ιάπωνα διεθνή σε μόλις 18 εμφανίσεις πρωταθλήματος, με τέσσερα γκολ. Στο τέλος της σεζόν, η Νοβάρα υποβιβάστηκε στη Σέριε Β, μετά τον τερματισμό στην 19η θέση και ο Μοριμότο επέστρεψε επίσημα στην Κατάνια στις 21 Ιουνίου 2012. 

#### Αλ Νασρ (δανεισμός)

Στις 7 Ιανουαρίου 2013, ο Μοριμότο δανείστηκε στην Αλ Νασρ, με προπονητή τον πρώην προπονητή της Κατάνια, Βάλτερ Ζένγκα. Η συμφωνία δανεισμού έληξε στις 30 Ιουνίου 2013 και ο Μοριμότο επέστρεψε στη Σικελία.

### ΤΖΕΦ Γιουνάιτεντ Ιτσιχάρα

Στις 14 Αυγούστου 2013, ο Μοριμότο υπέγραψε συμβόλαιο με την ΤΖΕΦ Γιουνάιτεντ Ιτσιχάρα της J2 League.

### Καβασάκι Φροντάλε

Στις 24 Δεκεμβρίου 2015, ο Μοριμότο υπέγραψε διετές συμβόλαιο με την Καβασάκι Φροντάλε, με ισχύ από την 1η Φεβρουαρίου 2016.

### Αβίσπα Φουκουόκα

Στις 7 Ιανουαρίου 2018, ο Μοριμότο εντάχθηκε στην Αβίσπα Φουκουόκα με ελεύθερη μεταγραφή.

### Α.Ε.Π. Κοζάνης

Στις 13 Οκτωβρίου 2020, ο Μοριμότο υπέγραψε συμβόλαιο με την Α.Ε.Π. Κοζάνης της Φούτμπολ Λιγκ.

Εθνική ομάδα
------------

Ο Μοριμότο έχει εκπροσωπήσει την Ιαπωνία με την Εθνική U20 τόσο στο Ασιατικό Πρωτάθλημα Νέων του 2004 όσο και στο Παγκόσμιο Πρωτάθλημα Νέων του 2005. Το 2008, ήταν μέλος της Εθνικής Ιαπωνίας U23 που συμμετείχε στους Θερινούς Ολυμπιακούς Αγώνες του 2008, όπου η ομάδα αποκλείστηκε στη φάση των ομίλων, χάνοντας και τους τρεις αγώνες και καταφέρνοντας να σκοράρει μόνο ένα γκολ.

Στις 10 Οκτωβρίου 2009, ο Μοριμότο έκανε το ντεμπούτο του με την Εθνική Ιαπωνίας εναντίον της Σκωτίας, ως αλλαγή του Ριόιτσι Μαέντα στη νίκη με 2-0. Στις 14 Οκτωβρίου 2009, έκανε την πρώτη του συμμετοχή ως βασικός, όπου σημείωσε το πρώτο του γκολ στη νίκη με 5-0 εναντίον του Τόγκο.

Διακρίσεις
----------

### Συλλογικές

**Τόκιο Βέρντι**

* Κύπελλο του Αυτοκράτορα: 2004
* Σούπερ Καπ Ιαπωνίας: 2005

**Καβασάκι Φροντάλε**

* J1 League: 2017

### Ατομικές

* J.League Rookie της Χρονιάς: 2004
* Πολυτιμότερος παίκτης του Manchester United Premier Cup: 2003

Παραπομπές
----------

1. ↑  (πολλαπλές γλώσσες) *Transfermarkt*. 42417. Ανακτήθηκε στις 9  Οκτωβρίου 2017.
2. ↑  (Ισπανικά) *Argentine Soccer Database*. 58817.
3. 1 2  www.transfermarkt.co.uk/takayuki-morimoto/profil/spieler/42417.
4. ↑  www.transfermarkt.co.uk/jef-united-chiba\_montedio-yamagata/index/spielbericht/2509117.
5. ↑  www.transfermarkt.com/takayuki-morimoto/profil/spieler/42417.
6. ↑  www.futhead.com/fifa/squads/18443/.
7. ↑  www.futhead.com/fifa/squads/13902273/.
8. ↑  www.laststicker.com/cards/panini\_calciatori\_2009-2010\_adrenalyn\_xl/90/.
9. ↑  www.gettyimages.com/detail/news-photo/takayuki-morimoto-of-jef-united-chiba-looks-on-after-news-photo/458222302.
10. ↑  www.gettyimages.com/detail/news-photo/takayuki-morimoto-of-jef-united-chiba-injured-during-the-j-news-photo/458222270.
11. ↑  «Morimoto, 15, breaks J-League record». ESPNsoccernet. 5 Μαΐου 2004. Αρχειοθετήθηκε από το πρωτότυπο στις 2011-05-25.. Ανακτήθηκε στις 20 Ιουλίου 2006.
12. ↑  
«Japan – J-League Awards». Rec.Sport.Soccer Statistics Foundation. Ανακτήθηκε στις 20 Ιουλίου 2006.
13. ↑  «Japanese teen Morimoto seals loan move to Italy». Reuters. 23 Ιουλίου 2006.. Ανακτήθηκε στις 23 Ιουλίου 2006. [*νεκρός σύνδεσμος*]
14. ↑  «Tactical Formation». *Football-Lineups.com*. Ανακτήθηκε στις 1 Φεβρουαρίου 2007.
15. ↑  Gazzetta dello Sport (27 Ιανουαρίου 2007). «Morimoto, favola di Catania» (στα Ιταλικά). Ανακτήθηκε στις 28 Ιανουαρίου 2007.
16. ↑  «Takayuki Morimoto signs new Catania deal». *tribalfootball.com*. Ανακτήθηκε στις 21 Δεκεμβρίου 2008.
17. ↑  «Morimoto Meglio Di Balotelli». *goal.com*. Ανακτήθηκε στις 20 Μαΐου 2009.
18. ↑  «Takayuki Morimoto al Novara» (στα ιταλικά). Κάλτσιο Κατάνια. 11 Ιουλίου 2011. Αρχειοθετήθηκε από το πρωτότυπο στις 28 Σεπτεμβρίου 2011.. Ανακτήθηκε στις 11 Ιουλίου 2011.
19. ↑  «Catania confirm Morimoto exit». *Yahoo! Eurosport UK*. Ανακτήθηκε στις 14 Αυγούστου 2013.
20. ↑  «Ex-Catania striker Morimoto moving to Frontale». *The Japan Times*. Ανακτήθηκε στις 24 Δεκεμβρίου 2015.
21. ↑  «Μοριμότο, Τακαγιούκι - στατιστικά, αρχεία μεταγραφών και αξία αγοράς». *www.aiscore.com*.
22. ↑  «Ανακοινώθηκε ο Μοριμότο!». *www.footballleaguenews.gr*. 12 Οκτωβρίου 2020.
23. ↑  Goal.com (14 Ιουλίου 2008). «Japan Name Olympic Squad». Αρχειοθετήθηκε από το πρωτότυπο στις 31 Ιουλίου 2008. Ανακτήθηκε στις 17 Ιουλίου 2008.
24. ↑  Japan National Football Team Database

Εξωτερικοί σύνδεσμοι
--------------------

* (Αγγλικά) Τακαγιούκι Μοριμότο – Επιδόσεις στις διοργανώσεις της FIFA
* Βάση δεδομένων εθνικής ομάδας ποδοσφαίρου της Ιαπωνίας
* Τακαγιούκι Μοριμότο στη J.League (Ιαπωνικά) Επεξεργασία στα Wikidata
* Προφίλ στο Transfermarkt.com